|  |  |  |
| --- | --- | --- |
|  |  |  |
|  | **REPUBLIKA HRVATSKA ZADARSKA ŽUPANIJA** |  |
|  |  |  |
|  | **OPĆINA GRAČAC****Općinski načelnik** |
| **KLASA: 551-01/24-01/2****URBROJ: 2198-31-01-24-1****Gračac, 28. listopada 2024. g.** |

Na temelju čl. 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 4/21) te čl. 17. Socijalnog programa Općine Gračac za 2024. godinu («Službeni glasnik Općine Gračac» 7/23, 3/24), Općinski načelnik Općine Gračac objavljuje

**JAVNI POZIV ZA OSTVARIVANJE PRAVA NA JEDNOKRATNU NOVČANU POMOĆ UMIROVLJENICIMA U PRIGODI BOŽIĆNIH BLAGDANA**

Općina Gračac će na temelju Socijalnog programa Općine Gračac za 2024. godinu umirovljenicima s prebivalištem na području Općine Gračac koji imaju mirovinu u ukupnom iznosu (tuzemna + inozemna) do **350,00 eura,** isplatiti jednokratnu novčanu pomoć u prigodi božićnih blagdana. Točan iznos pomoći po umirovljeniku odredit će se nakon zatvaranja ovog poziva raspodjelom osiguranih sredstava na podnositelje koji podnesu pravodobne i potpune zahtjeve te ispune kriterije poziva.

Kako bi ostvarili ovo pravo, umirovljenici su obvezni podnijeti **Zahtjev.**

Obrazac zahtjeva može se preuzeti osobno u Općini Gračac ili na službenoj internetskoj stranici Općine Gračac [www.gracac.hr](http://www.gracac.hr) .

Zahtjevi za ostvarivanje prava na jednokratnu novčanu pomoć u prigodi božićnih blagdana mogu se podnositi najkasnije do **29. studenog 2024.** godine.

**Zahtjevu je potrebno priložiti:**

1. Preslika osobne iskaznice podnositelja zahtjeva
2. Preslika zadnjeg odreska od mirovine (mirovina iz RH)
3. Presliku zadnjeg odreska inozemne mirovine ili potvrdu o visini iste (mirovina iz inozemstva (BiH, Slovenija, Srbija, Njemačka, Švicarska, Austrija…))
4. Presliku tekućeg ili žiro računa podnositelja s IBAN brojem ili potvrdu banke o IBAN računu (u slučaju zaštićenog računa obvezno najaviti u FINI uplatu Općine)

 **OPĆINSKI NAČELNIK:**

 **Robert Juko, ing.**